V zmysle uznesenia vlády SR č. 550 z 2. júla 2003 k návrhu riešenia finančných vzťahov medzi Železničnou spoločnosťou Slovensko, a.s. (ďalej len ZSSK) a štátom a jeho zmeny uznesením vlády SR č. 516 z 29. júna 2005 Vám predkladáme vyhodnotenie plnenia úsporných opatrení stanovených v schválenom Podnikateľskom plánu ZSSK (ďalej len PP) a plnenie koncepcie sociálnych výdavkov a scenára ekonomického vývoja na roky 2003 – 2008 za Železničnú spoločnosť Slovensko, a.s.. Účtovné údaje sú definitívne a auditované.

A.		Vyhodnotenie plnenia úsporných opatrení premietnutých 
	v schválenom PP

Úsporné opatrenia, zapracované a premietnuté do základných ukazovateľov v PP na rok 2006, boli plnené nasledovne :

ZSSK dosiahla za rok 2006 stratu v objeme 94 503 tis. Sk, v porovnaní s  plánom (strata   990 000 tis. Sk) bol dosiahnutý hospodársky výsledok lepší  o 895 497 tis. Sk. 

Výsledok hospodárenia ZSSK za rok 2006

(v tis. Sk)	Plán 
2006	Skutočnosť 
2006	Rozdiel
k plánu	
Náklady celkom	9 210 973	9 895 910 	  684 937	
Výnosy celkom	8 220 973	9 801 407	 1 580 434	
Zisk/Strata	- 990 000	-   94 503	895 497	

A.1 	Tvorba výsledku hospodárenia z účtovného hľadiska

Štruktúra výsledku hospodárenia

Výšku dosiahnutého výsledku hospodárenia ovplyvnili:

•	nižšia strata z hospodárskej činnosti ovplyvnená : 
- na strane nákladov: 
•	nižšou výrobnou spotrebou o 139 796 tis. Sk, kde boli nižšie čerpané: 
- spotrebované nákupy o 14 623 tis. Sk,
- služby o 125 173 tis. Sk,
•	nižším  čerpaním nákladov na predaný tovar o 1 011 tis. Sk,
•	nižším  čerpaním osobných nákladov o 8 477 tis. Sk,
•	nižším zúčtovaním daní a poplatkov o 3 614 tis. Sk,
•	nižším zúčtovaním iných nákladov na hospodársku činnosť o 108 424 tis. Sk,
•	vyšším zúčtovaním odpisov DNM a DHM o 10 424 tis. Sk;
•	vyšším vytvorením rezerv a zákonných  oprav. položiek  o 673 807 tis. Sk, 
-  na strane výnosov:
•	nižším plnením tržieb z prepravy cestujúcich o 275 997 tis. Sk, ktoré vo významnej miere súvisí s rozsiahlou výlukovou činnosťou na sieti ŽSR,
•	nižším zúčtovaním tržieb za predaj tovaru o 666 tis. Sk,
•	nižším zúčtovaním iných výnosov z hospodárskej činnosti o 105 023 tis. Sk,
•	vyšším zúčtovaním výnosov na aktivácii materiálu, tovarov a služieb a na aktivácii DHM o 3 301 tis. Sk,
•	vyššou úhradou straty v zmysle Zmluvy o výkonoch vo verejnom záujme pri prevádzkovaní osobnej dopravy na dráhe na rok 2006, na základe príslušných rozpočtových opatrení, o 706 000 tis. Sk v porovnaní s pôvodnou predpokladanou výškou úhrady straty,
•	vyššími tržbami z predaja služieb o 126 695 tis. Sk, 
•	vyšším zúčtovaním rezerv a opravných položiek výnosov z hospodárskej činnosti o 480 941 tis. Sk.

•	zisk  z  finančných činností, ktorý súvisí:
- na strane nákladov:
•	nižšími úrokmi oproti plánu o 23 034 tis. Sk,
•	vyšším zúčtovaním kurzových strát  oproti plánu o 205 206 tis. Sk,
•	vyšším zúčtovaním ostatných finančných nákladov o 79 925 tis. Sk,
-  na strane výnosov:
•	vyšším zúčtovaním kurzových ziskov oproti plánu o 639 335 tis. Sk,
•	vyšším zúčtovaním ostatných finančných  výnosov o 15 848 tis. Sk.

•	strata z mimoriadnych činností ovplyvnená:
- na strane nákladov:
•	mimoriadne náklady v roku 2006 zúčtované neboli, plánované boli v objeme 69 tis. Sk,
-  na strane výnosov:
•	plán v objeme 10 000 tis. Sk nebol naplnený, ZSSK nezískala prostriedky z fondov EÚ na jazykové vzdelávanie pracovníkov prvého kontaktu.

A.2	Náklady

Čerpanie nákladov ovplyvnili:

Spotrebované nákupy (celkom čerpané na 98,8%) , z toho: 
•	spotreba materiálu viac o 3 634 tis. Sk,
•	spotreba ostatných energií viac o 9 306 tis. Sk,
•	spotreba motorovej nafty menej o 12 327 tis. Sk,
•	spotreba trakčnej elektrickej energie menej o 15 236 tis. Sk,
•	náklady na predaj tovaru menej o 1 011 tis. Sk.

Služby spolu (celkom čerpané na 97,2%) , z toho:  
•	náklady na opravy a udržiavanie viac o 94 833 tis. Sk,
•	náklady na cestovné viac o 780 tis. Sk,
•	náklady na reprezentáciu menej o 357 tis. Sk,
•	úhrada poplatku za ŽDC menej o 149 162 tis. Sk,
•	náklady na ostatných službách menej o 71 267 tis. Sk.

Osobné náklady (celkom čerpané na 99,5%), z toho: 
•	mzdové náklady viac o 6 518 tis. Sk,
•	ostatné sociálne zabezpečenie viac o 246 tis. Sk,
•	zákonné sociálne náklady viac o 808 tis. Sk, v tom:
•	náklady na odstupné zúčtované  v čiastke 3 027 tis. Sk, oproti plánu viac o 2 027 tis. Sk, 
•	náklady na odchodné zúčtované v čiastke 683 tis. Sk, oproti plánu viac o 283 tis. Sk,
•	náklady na sociálne kompenzácie zúčtované v čiastke 3 752 tis. Sk, oproti plánu viac o 1 752 tis. Sk,
•	zákonné sociálne zabezpečenie menej o 16 047 tis. Sk,
•	ostatné sociálne náklady menej o 2 tis. Sk.

Dane a poplatky (celkom čerpané na 59,6 %), z toho:
•	cestná daň menej o 3 tis. Sk,
•	daň z nehnuteľností menej o 39 tis. Sk,
•	ostatné dane a poplatky menej o 3 572 tis. Sk,

Iné náklady na hospodársku činnosť (celkom čerpané na 28,9%), z toho: 
•	náklady na predaný materiál viac o 10 339 tis. Sk,
•	zmluvné pokuty a penále viac o 1 016 tis. Sk, 
•	ostatné náklady na hospodársku činnosť viac o 9 010 tis. Sk,
•	zostatková cena predaného DNM a DHM menej o 130 347 tis. Sk, výrazné nečerpanie súvisí s nerealizovaným (v pláne zahrnutým) predajom administratívnej budovy na Žabotovej ulici.
Mimo plánu boli zúčtované:
•	dary v čiastke 160 tis. Sk,
•	ostatné pokuty a penále v čiastke 92 tis. Sk,
•	náklady na odpis pohľadávky v čiastke 34 tis. Sk,
•	manká a škody v čiastke 1 272 tis. Sk.

Odpisy, rezervy a opravné položky nákladov na hospodár. činnosť (celkom čerpané na 159 %), z toho:
•	odpisy DNM a DHM vyššie o 10 424 tis. Sk,
•	tvorba zákonných rezerv viac o 622 604 tis. Sk,
•	tvorba ostatných rezerv viac o 37 746 tis. Sk,
Mimo plánu boli zúčtované:
•	tvorba zákonných opravných položiek v čiastke 5 190 tis. Sk,
•	tvorba ostatných opravných položiek v čiastke 8 267 tis. Sk,

Finančné náklady spolu, rezervy a opravné položky k finančným nákladom (celkom čerpané na 213 %), z toho:
•	 nákladové úroky menej o 23 034 tis. Sk,
•	kurzové straty boli zúčtované vyššie o 205 206 tis. Sk, boli však kompenzované kurzovými ziskami vo výške 639 335 tis. Sk,
•	 ostatné finančné náklady zúčtované vyššie o 839 tis. Sk, 
Mimo plánu boli zúčtované:
•	 predané cenné papiere a podiely v čiastke 484 tis. Sk,
•	 náklady na derivátové operácie v čiastke 78 583 tis. Sk,
•	 manká a škody na finančnom majetku v čiastke 19 tis. Sk,

Mimoriadne náklady – v roku 2006 čerpané neboli, plánované v objeme 69 tis. Sk.

Dodávateľsko-odberateľské vzťahy medzi ZSSK a ZSSK Cargo (náklady na služby)

A.3	Výnosy

Plnenie výnosov ovplyvnili:

Tržby za vlastné výkony a tovar (celkom plnenie na 95%):
-	tržby z prepravy menej o 275 997 tis. Sk,
-	tržby z predaja služieb viac o 126 695 tis. Sk,
-	tržby za tovar menej o 666 tis. Sk.

Aktivácia:
-	aktivácia mat., tov. a služieb viac o 2 280 tis. Sk,
-	aktivácia DHM zúčtovaná mimo plánu v objeme 1 021 tis. Sk,

Iné výnosy z hospodárskej činnosti (celkom plnenie na 42%):
-	tržby z predaja DNM a DHM menej o 153 967 tis. Sk (nerealizovaný predaj administratívnej budovy), 
-	tržby z predaja materiálu viac o 6 022 tis. Sk, 
-	dotácia zo ŠR do prevádzky zúčtovaná mimo plánu v čiastke 5 000 tis. Sk,
-	ostatné výnosy z hospodárskej činnosti viac o 31 294 tis. Sk, 
-	ostatné výnosy, zmluvné pokuty a penále v čiastke  6 628 tis. Sk.

Úhrada straty za výkony VVZ v osobnej doprave viac o 706 000 tis. Sk. 

Rezervy a opravné položky výnosov z hospodárskej činnosti:
-    zúčtovanie zákonných rezerv viac o 476 224 tis. Sk, 
Mimo plánu boli zúčtované ostatné rezervy a zákonné opravné položky, z toho:
-	zúčtovanie ostatných rezerv v čiastke  4 274 tis. Sk,
-	zúčtovanie zákonných opravných položiek v čiastke 443 tis. Sk.

Finančné výnosy:
-	výnosy z dlhodobého finančného majetku viac o 473 tis. Sk (dividendy Eurofimy)
-	výnosy z derivátových operácií viac o 11 030 tis. Sk,
-	ostatné finančné výnosy boli zúčtované vyššie o 799 tis. Sk,
Mimo plánu boli zúčtované:
-	tržby z predaných cenných papierov a podielov v čiastke 600 tis. Sk (predaj 20 ks akcií Wagon Slovakia Košice, a.s.),
-	úroky v čiastke 2 946 tis. Sk,
-	kurzové zisky v čiastke o 639 335 tis. Sk.

Ostatné mimoriadne výnosy - plán vo výške 10 000 tis. Sk nebol naplnený,  ZSSK nezískala prostriedky z fondov EÚ na vzdelávanie pracovníkov prvého kontaktu. 

Tržby z osobnej prepravy boli za rok 2006 zúčtované v čiastke 2 571 903 tis. Sk, z toho:
•	tržby z prepravy cestujúcich 2 259 148 tis. Sk (vnútroštátna preprava 1 813 355 tis. Sk a medzinárodná preprava 445 793 tis. Sk),
•	tržby z hospodárenia s osobnými vozňami 312 755 tis. Sk.
Zúčtované tržby z osobnej prepravy boli oproti skutočnosti minulého roka vyššie o 59 677 tis. Sk. Oproti plánu (2 847 900 tis. Sk) boli tržby z osobnej prepravy splnené na 90,31 %, t. j. plnenie bolo nižšie o 275 997 tis. Sk, z toho:
•	vnútroštátna preprava menej o 276 173 tis. Sk,
•	medzinárodná preprava viac o 37 421 tis. Sk,
•	tržby z hospodárenia s osobnými vozňami menej o 37 245 tis. Sk.
Neplnenie tržieb z prepravy cestujúcich bolo spôsobené poklesom prepravných výkonov, keď prepravené osoby klesli v porovnaní s plánom o 5 509 tis. osôb, plnenie zabezpečené na 89,51 %, oproti minulému roku klesli o 2 035 tis. osôb, čo predstavuje medziročný pokles o 4,15 %. Pokles bol spôsobený hlavne výlukovou činnosťou na koridore V, kde v dôsledku predĺženia jazdných dôb dochádzalo k výraznému meškaniu vlakov. K ďalším negatívnym faktorom patrí rozsiahla výluková činnosť na iných tratiach siete ŽSR s nutnosťou prestupu na náhradnú autobusovú dopravu, nízka kvalita vozňového parku, vysoká konkurencia (z pohľadu ceny i kvality) rôznych autobusových spoločností.

A.4	Zamestnanosť a mzdy

Zamestnanci

Evidenčný počet zamestnancov ZSSK k 31.12.2006 bol 4 893, čo oproti plánu 4 946 predstavovalo menej o 53 zamestnancov. Oproti stavu k 1.1.2006, ktorý bol 4 871 zamestnancov, to predstavovalo zvýšenie o 22 zamestnancov. 

OÚ	EPZ	PP  r. 2006 	Mesiac 2006	Rozdiel	%	
 	k 1.1.06	EPZ                 k 31.12.06	Okt.	Nov.	Dec.	12/06- EPZ (akt. PP)	plnenia	
RP, IA, KP, KDR	77	82	77	79	77	-5	93,90	
Úsek obchodu	1 202	1 210	1 199	1 205	1 203	-7	99,42	
Úsek prevádzky	3 234	3 287	3 267	3 259	3 253	-34	98,97	
Úsek ekonomiky	146	148	146	146	145	-3	97,97	
Úsek služieb	212	219	212	216	215	-4	98,17	
Spolu 	4 871	4 946	4 901	4 905	4 893	-53	98,93	

Skutočný priemerný prepočítaný počet zamestnancov 
	
 OÚ	Priemerné prep. počty zamest. za 1.-12.2006	
	Plán	Skutočnosť	Rozdiel oproti plánu	% plnenia 	
RP, IA, KP, KDR	78,66	75,54	-3,13	96,02	
Úsek obchodu	1 208,83	1 203,41	-5,42	99,55	
Úsek prevádzky	3 266,13	3 241,10	-25,03	99,23	
Úsek ekonomiky	147,84	146,24	-1,60	98,92	
Úsek služieb	216,75	214,38	-2,37	98,91	
Spolu rok 2006	4 918,21	4 880,66	-37,55	99,24	
Mzdy  

V rámci Podnikateľského plánu ZSSK na r. 2006 bol plánovaný objem mzdových nákladov v celkovom objeme 1 234 274 tis. Sk a priemerná prepočítaná mzda 20 913,- Sk.
Čerpanie mzdových nákladov v porovnaní s plánom 
 	plán	skutočne	rozdiel	
OÚ	mzdových 	vyčerpaný	(+) prekroč.	
 	nákladov *)	objem 	(-) úspora	
 	(v tis. Sk)	(v Sk)	(v Sk)	
OÚ spolu 	1 228 203 796	1 230 731 178	2 527 382	
CPN	3 070 000	7 432 252	4 362 252	
Odmeny P a DR	3 000 000	2 628 822	-371 178	
Spolu rok 2006	1 234 273 796	1 240 792 252	6 518 456	

Plnenie plánovanej priemernej mzdy za rok 2006

 	Priemerná mzda za 1. -12.2006	
OÚ	limit *)      na 1.-12.06	skutoč. 1 vrátane CPN **)	rozd. skut. 1      k limitu	%             plnenia skut. 1      k limitu	skutoč. 2 bez          CPN ***)	rozd. skutoč. 2 a limit	%             plnenia skut. 2      k limitu	
OÚ spolu	20 810	21 066	 254	101,23	21 014	199	100,98	
CPN, HMR	52	75	 23	144,23	127	75	244,23	
odm. P a DR	51	45	- 6	88,24	45	-6	88,24	
Spolu rok 2006	20 913	21 186	 273	101,31	21 186	268	101,31	

*)     Limit je plánovaná priemerná mzda zamestnancov za ZSSK.
**)   Skutočná priemerná mzda 1 za ZSSK vrátane CPN čerpaných na jednotlivých OÚ.
***) Skutočná priemerná mzda 2 za ZSSK pre hodnotenie smerného rastu miezd.

A.5	Investície

Typ investície	
Plán 2006	
Skutočnosť 
2006
	% plnenia	Zverené investície         do DHM, DNM            za rok 2006	
	(v tis. Sk)	(v tis. Sk)		v tis. Sk	
 Osobné vozne	1 125 230	1 056 410	93,88	841 252	
 HDV	52 914	49 617 	93,77	   41 276	
 IT + SZNR	58 440	39 807	68,12	16 497	
 Stavby, technológie	71 800	15 856	22,08	1 333	
 Nehmotné investície	153 078	142 782	93,27	150 250	
∑	1 461 462	1 304 472	89,26	1 050 608	

Investície boli obstarávané v súlade s Investičným plánom na rok 2006 schváleným jediným akcionárom a boli hradené z vlastných zdrojov, okrem modernizácie osobných vozňov, ktorá bola financovaná zo zdrojov EUROFIMY.
V období 1.-12. 2006  ZSSK zverila investície do užívania v celkovej čiastke 1 050 608 Sk. 

A.6	Bankové úvery a výpomoci

K 31.12.2006 bol stav bankových úverov a výpomocí 5 062 805 tis. Sk a od začiatku roka vzrástol o 484 396 tis. Sk. Oproti plánu (6 354 529 tis. Sk) ZSSK výrazne znížila úverové zaťaženie (-1 291 724 tis. Sk).
Stav bankových úverov a výpomocí

(v tis. Sk)	Skutočnosť k 31.12.2005	
Plán
k 31.12.2006	Skutočnosť k 31.12. 2006	Rozdiel
2006-   2005	
Prevádzkové úvery	1 508116	2 336 100	1 434 493	- 73 623	
Investičné úvery	1 253 589	1 074 505	  931 618	     - 321 971	
Finančné výpomoci (inv.)	1 816 704	2 943 924	2 696 694	879 990	
Spolu	4 578 409	6 354 529	5 062 805	484 396	

Čerpanie nových úverov sa uskutočňovalo v priebehu roku v súlade s podnikateľským plánom na vykrytie časti straty (cash) vyplývajúcej z rozdielu medzi prevádzkovými príjmami a výdavkami. Dofinancovanie nekrytej straty v závere roka bolo použité na splatenie časti prevádzkových úverov. Finančné výpomoci, čerpané od spoločnosti EUROFIMA, boli použité na financovanie modernizácie osobných vozňov.

A.7	Opatrenia v oblasti spotrebovaných nákupov a služieb zapracované do PP

Opatrenia v oblasti nákupov a služieb boli za rok 2006  splnené.

A.7	Vývoj kľúčových ekonomických ukazovateľov

Celková miera zadĺženia vlastného imania
       Záväzky spolu / Vlastné imanie (hodnota < 1 )

Ukazovateľ bol za rok 2006 splnený, keď celková miera zadlženia dosiahla predpísanú hodnotu < 1.

Celková likvidita
       Obežné aktíva / Krátkodobé záväzky ( hodnota >1 )

Ukazovateľ bol za rok 2006 splnený. Celková likvidita vykazuje vyššie hodnoty ako 1. 

Produktivita práce z výnosov
      Celkové výnosy / priemerný počet zamestnancov (pozitívny je rast ukazovateľov v čase)

Ukazovateľ bol za rok 2006 splnený. Dosiahnutá produktivita práce bola v porovnaní s plánom vyššia o 336 604 Sk na zamestnanca, keď dosiahnuté výnosy boli oproti plánu vyššie o 1 580 434 tis. Sk. Oproti skutočnosti roku 2005 bola produktivita práce z výnosov lepšia o 282 604 Sk na zamestnanca.

Produktivita práce z výkonov
      Osobokm / priemerný počet zamestnancov (pozitívny je rast ukazovateľov v čase) 

Ukazovateľ nebol za rok 2006 splnený, dosiahnutá produktivita práce z výkonov bola v porovnaní s plánom  nižšia o 74 119 osobokm na zamestnanca z dôvodu poklesu výkonov o 381 311 tis. osobokm, oproti skutočnosti roku 2005 bola produktivita práce z výkonov nižšia o 869 osobokm na zamestnanca.

A.8	Súhrnný komentár k výsledkom ZSSK v roku 2006

Ukazovateľ	M.j.	Plán	Skutočnosť	Rozdiel	
Objednávka MDPT - výkon dopravný	tis.vlkm	31 849,1	31 982,6 	+133,5	
                                - kvalita (plnenie GVD)	%	90,0	90,5	+0,5	
Náklady	mil.Sk	9 210,9	9 895,9	+684,9	
Tržby celkom	mil.Sk	8 220,9	9 801,4	+1 580,4	
z toho:	 	 	 		
      výnosy osobnej dopravy celkom	mil.Sk	3 720,9	4 595,4	+874,6	
      úhrada zo štátneho rozpočtu - plánovaná	mil.Sk	4 500,0	4 316,0 	-184,0*	
      úhrada zo štátneho rozpočtu - neplánovaná	mil.Sk	0,0	890,0 	 +890,0**	
Strata z výkonov vo verejnom záujme 	mil.Sk	-990,0	-94,5	-895,5	
Pozn.	*	plánovaná úhrada zo ŠR bola rozpočtovým opatrením MDPT č. 27/2006 zo dňa 4.9.2006 krátená o 184 mil. Sk 
**	neplánovaná úhrada (nekrytá rozpočtom) bola riešená rozpočtovým opatrením MDPT č. 36/2006 zo dňa 15.11.2006 vo výške 890 mil. Sk
•	PP ZSSK na rok 2006 korešpondoval so Zmluvou o výkonoch vo verejnom záujme pri prevádzkovaní osobnej dopravy na dráhe podpísanou medzi MDPT a ZSSK. 
•	ZSSK zrealizovala objednané výkony v stanovenom rozsahu i kvalite.
•	MDPT v zmysle platnej zmluvy dofinancovalo rozhodujúcu časť straty z VVZ.
•	Manažment ZSSK prijímal a realizoval opatrenia na znižovanie plánovanej straty
o	 zníženie výrobnej spotreby, nákupov, osobných nákladov
o	 vyššie výnosy z ostatných aktivít
•	Manažment ZSSK výrazne znížil úverové zaťaženie oproti plánu. 

B. Vyhodnotenie plnenia koncepcie sociálnych výdavkov

Výdavky ZSSK za rok 2006 na uvedenú oblasť vyplývajú zo sociálneho programu premietnutého do Kolektívnej zmluvy ZSSK na rok. 2006 zo dňa 22.06.2006. 

Zamestnancom spoločnosti boli v rámci starostlivosti o zamestnancov v roku 2006 poskytované nasledovné sociálne výhody:
•	vzdelávanie zamestnancov v rovine povinného vzdelávania, zvyšovania kvalifikácie štúdiom na stredných a vysokých školách, doplnkového vzdelávania so zameraním na výpočtovú techniku, jazykovej prípravy a tréningov komunikácie zamestnancov    1. kontaktu, 
•	znížený rozsah týždenného fondu pracovného času u profesií: rušňové a vlakové čaty osobnej dopravy, vedúci posunu, posunovači, dispečeri, strojmajstri, rušňovodiči inštruktori, 
•	poskytovanie cestovných výhod,
•	poskytovanie pracovného voľna pri prekážkach v práci nad rozsah stanovený záko-   
            nom,
•	zabezpečenie medziročného rastu priemernej mzdy,
•	poskytovanie odmien pri životnom výročí a odchode do dôchodku,
•	zabezpečovanie závodného stravovania a stravovania bývalých zamestnancov – dôchodcov, 
•	poskytovanie príspevku zamestnávateľa na doplnkové dôchodkové poistenie zamestnancov,
•	zabezpečovanie rekondičných pobytov pre vybrané skupiny zamestnancov dodávateľským spôsobom v liečebných kúpeľoch SR,
•	poskytovanie vyrovnávacieho príplatku pri strate zdravotnej alebo zmyslovej spôsobilosti,
•	poskytovanie náhrady príjmu pri dočasnej pracovnej neschopnosti vo výške 55 %  	vymeriavacieho základu od  prvého dňa dočasnej pracovnej neschopnosti,
•	zvýšené odstupné a sociálne kompenzácie,
•	príspevky zo sociálneho fondu,
•	rôzne formy príplatkov a mzdových zvýhodnení a zohľadnenie odpracovaných rokov v mzdových tarifách a i.

Na rok 2006 bol dohodnutý mzdový nárast vo výške 5,0 % oproti skutočne dosiahnutej prie-mernej mzde za rok 2005 v spoločnosti a ďalších 0,5 % v závislosti na plnení plánovaného hospodárskeho výsledku spoločnosti za rok 2006. 
Dosiahnutá priemerná mzda za rok 2006 je vo výške 21 186,- Sk, čo je rast oproti skutočne dosiahnutej mzde za rok 2005 (19 749,- Sk) 7,276 %.

Sociálne výdavky Železničnej spoločnosti Slovensko, a.s. za rok 2006

Sociálne výdavky
	Zákonný nárok	Nad rozsah zákonného nároku – podľa kolektívnej zmluvy	
odstupné	1 513 282	1 513 282	
sociálne kompenzácie	-	3 752 310	
odchodné	683 286	-	
odmeny pri odchode do dôchodku	-	937 490	
odmeny pri životnom jubileu	-	2 393 000	
občerstvenie za sťažených podmienok	-	1 711 304	
príspevok zamestnávateľa na stravovanie zamestnancov	19 263 947	-	
vyrovnávací príplatok celkom:	-	496 893	
  z toho: pri strate zmyslovej spôsob.	-	325 657	
            pri strate zdravotnej spôsob.	-	171 236	
náhrady mzdy pri starostlivosti o dieťa	-	335 951	
sociálny fond – čerpanie	11 762 038	-	
príspevok zamestnávateľa na DDP*	22 703 549	-	
špecifická zdravotná starostlivosť	9 156 934	-	
náhrady príjmu pri dočasnej práceneschopnosti	3 837 622	871 253	
rekondičné pobyty v rehabilitačných zariadeniach	-	3 502 995	
náhrady mzdy - účasť na rekondičných pobytoch	-	3 834 651	
Sociálne výdavky celkom	68 920 658	19 349 129	

*Zamestnávateľ na doplnkové dôchodkové poistenie platí príspevok určený percentom podľa veku zamestnanca z vymeriavacieho základu zamestnanca

C.  Scenár ekonomického vývoja Železničnej spoločnosti, a.s. na roky 2003 - 2008

Po rozdelení Železničnej spoločnosti, a.s. na dva samostatné subjekty v roku 2002, ZSSK spracovala aktualizované prognózy v rámci dokumentu „Stratégia rozvoja Železničnej spoločnosti Slovensko, a.s. na obdobie rokov 2006 – 2013“. Strategický plán spoločnosti bol vypracovaný na základe analýz trhového potenciálu, vnútorných zdrojov spoločnosti a ekonomických prognóz NBS, MF SR a SAV. Pri zohľadnení základných vonkajších faktorov, ktoré zásadným spôsobom ovplyvňujú budúci rozvoj hospodárenia spoločnosti boli vypracované tri varianty scenárov vývoja na obdobie rokov 2006 -2013.
Základný – rozvojový scenár vývoja, ktorý stavia budúci vývoj na bázu rozširovania služieb a výkonov spoločnosti, kde by malo relatívne rýchlo rásť krytie nákladov tržbami. Pesimistický – udržiavací (stagnačný ) variant, ktorý skôr len konzervuje súčasný stav a kontinuálne zlepšovanie kvality služieb ZSSK a noví zákazníci (zamestnanci priemyselných parkov a pod.) prinesie len kompenzáciu prirodzeného úbytku pri prechode cestujúcich na individuálnu dopravu.
Pesimistický – degradačný variant, predpokladá zásadnú redukciu výkonov, majetku a zamestnancov, vzhľadom na zdroje len malý rast kvality služieb.

Strategický plán spoločnosti bol schválený jediným akcionárom rozhodnutím zo dňa            10. novembra 2005.

Manažment spoločnosti a všetci zainteresovaní zamestnanci ZSSK preferujú „Základný – rozvojový scenár vývoja“, ktorého naplnenie je nevyhnutným predpokladom pre prežitie firmy v liberalizovanom trhovom prostredí po plnom otvorení trhu osobnej dopravy a obstarávania VVZ po roku 2010. 

Porovnanie stratégie (základný – rozvojový scenár) s PP ZSSK a  dosiahnutou skutočnosťou v roku 2006

Zoznam použitých skratiek:
 
ZSSK	Železničná spoločnosť Slovensko, a.s.	
ZSSK Cargo	Železničná spoločnosť Cargo Slovakia, a.s.	
PP	podnikateľský plán	
VVZ v OD	výkony vo verejnom záujme v osobnej doprave	
IT	informačné technológie	
ŽDC	železničná dopravná cesta	
HDV	hnacie dráhové vozidlá	
OÚ	organizačný úsek	
DR	dozorná rada	
P	predstavenstvo	
SZNR	stroje a zariadenia nezaradené do rozpočtu	
DHM	dlhodobý hmotný majetok	
DNM	dlhodobý nehmotný majetok	
TEŽ	Tatranské elektrické železnice	
ŽOS	železničné opravovne a strojárne	
UBS	Union Bank of Switzerland	
OOPP	osobné ochranné pracovné pomôcky	
DDP	doplnkové dôchodkové poistenie	
RP	riadiace procsesy	
IA	interný audit	
KP	kancelária predstavenstva	
KDR	kancelária dozornej rady	
EPZ	evidenčný počet zamestanancov	
CPN	celopodnikové náklady	
HMR	hmotné mobilizačné rezervy	
SAV	Slovenská akadémia vied	
MF SR	Ministerstvo financií SR	
ŠR	Štátny rozpočet	
NBS	Národná banka Slovensko